โคกคูนตระกูลไข่

โคกคูนตระกูลไข่ เป็นละครโทรทัศน์ประเภทซิตคอม ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันที่ 2 สิงหาคม 2546 จนถึงวันที่ 30 มิถุนายน 2550 ทาง สถานีโทรทัศน์ไทยทีวีสีช่อง 3 (2 สิงหาคม 2546 - 25 กุมภาพันธ์ 2549) และ สถานีวิทยุโทรทัศน์กองทัพบก (4 มีนาคม 2549 - 30 มิถุนายน 2550)
เรื่องย่อ.
เป็นเรื่องราวของครอบครัวโคกคูน ซึ่งเป็นครอบครัวชาวอีสานที่ร่ำรวยจากการหาบไข่ปิ้งขายข้างถนน ฟันฝ่าอุปสรรคต่าง ๆ จนกลายเป็นบริษัทใหญ่โตมีแฟรนไชส์หลายร้อยสาขา ทั้งในเมืองไทยและต่างประเทศ เรื่องราวของตระกูลโคกคูนกำลังไปได้ด้วยดีทั้งธุรกิจและครอบครัว แต่แล้วทุกอย่างก็ไม่เป็นไปอย่างที่คิดเมื่ออยู่มาวันหนึ่ง คำดี โคกคูน (หม่ำ จ๊กมก) หัวหน้าครอบครัวและเป็นประธานบริษัทโคกคูนหายตัวไปอย่างลึกลับขณะขับเครื่องบินกลับจากเกาะมัลดีฟส์ ทำให้ บัวศรี (จินตหรา สุขพัฒน์) ภรรยาของคำดีที่เคยเป็นแม่บ้านมาโดยตลอดต้องหันมาบริหารบริษัทแทนคำดี โดยอุปสรรคที่สำคัญก็คือ วิลเลี่ยม (ธงชัย ประสงค์สันติ) หรือบักเหลี่ยม น้องชายแท้ ๆ ของคำดีที่จ้องจะฮุบกิจการของบริษัทตลอดเวลา บัวศรีต้องนำพาธุรกิจไข่ปิ้งโคกคูนที่คำดีสร้างมากับมือให้ดำเนินไปได้ตลอดรอดฝั่ง ในขณะเดียวกันก็ต้องคอยดูแลลูกชายที่ชื่อ หอยโข่ง (โหน่ง ชะชะช่า) ซึ่งเป็นคนปัญญาอ่อน และ คำแท้ (พิพัฒน์ วิทยาปัญญานนท์) ที่กำลังเป็นวัยรุ่นซึ่งเป็นช่วงหัวเลี้ยวหัวต่อของชีวิต นอกจากนั้นบัวศรีเองก็ยังโดนตามจีบจาก เสธ.ชาคริต (เท่ง เถิดเทิง) หัวหน้ารปภ. อดีตทหารเก่าที่ฉลาดแต่เรื่องโง่ ๆ บัวศรีจะฟันฝ่าอุปสรรคไปได้หรือไม่อย่างไร
รับบทโดย จินตหรา สุขพัฒน์
ภรรยาของคำดี อายุ 47 ปี ใจดี สุขุม รอบคอบ แต่ตระหนี่เป็นบางครั้ง ดำรงตำแหน่งรองประธานกรรมการของบริษัท โคกคูน แต่เนื่องจากคำดีได้หายตัวไปอย่างลึกลับ บัวศรีจึงต้องทำหน้าที่รักษาการประธานบริษัท เพื่อรอให้สามีกลับมา บัวศรีจึงต้องดูแลกิจการบริษัทโคกคูน และประคับประคองทั้งครอบครัว
รับบทโดย หม่ำ จ๊กมก
ประธานกรรมการและผู้ก่อตั้งบริษัท โคกคูน อายุ 53 ปี ที่ชีวิตพลิกผันจากที่เป็นชาวอีสานที่หาบไข่ปิ้งขายข้างถนน ฝ่าฟันอุปสรรคจนกลายเป็นบริษัทขายไข่ปิ้งใหญ่โตมีแฟรนไชส์หลายร้อยสาขา ทั้งในเมืองไทยและต่างประเทศ วันหนึ่งขับเครื่องบินส่วนตัวไปเที่ยว แล้วหายสาบสูญไร้ร่องรอย อย่างไรก็ตามคำดีรอดชีวิตจากการช่วยเหลือของชาวต่างชาติแต่ไม่ได้กลับไทยเนื่องจากต้องการให้บัวศรีและลูก ๆ ได้ช่วยทำกิจการบริษัทโคกคูน โดยที่ไม่มีคำดีมาเป็นแกนนำสำคัญ จนกระทั่งในตอนที่ 197 ได้ปรากฏตัวอีกครั้งผ่านการสื่อสารทางออนไลน์กับลุงพรเป็นการส่วนตัว แต่ก็ถูกหอยโข่งและคำแท้จับได้ และได้ปรากฏตัวอีกครั้งที่สนามบินสุวรรณภูมิ เพื่อกลับมาดำรงตำแหน่งอีกครั้ง ส่งผลทำให้หุ้นและกิจการกลับมาเติบโตอย่างยิ่งใหญ่อีกครั้ง
รับบทโดย เท่ง เถิดเทิง
เจ้าของบริษัทรักษาความปลอดภัย อายุ 47 ปี อดีตนายทหารที่ชอบโอ้อวดและให้คนอื่นเรียกตนว่า เสธ. ในช่วงแรกถูกวิลเลี่ยมว่าจ้างเพื่อมาจัดการบริษัทโคกคูน แต่เนื่องจากชาคริตแอบหลงรักบัวศรี เพราะบัวศรีเคยช่วยเหลือเอาไว้ จึงมาอยู่ฝั่งบัวศรีแทน แต่ในบางครั้งก็ร่วมมือกับวิลเลี่ยมเพื่อเอาผลประโยชน์ของบริษัทเข้าตน เป็นคนที่สามารถเข้านอกออกในทั้งที่บริษัทและคอนโดของบ้านโคกคูนพื่อตามตื้อบัวศรีและขอข้าวกิน รวมทั้งเพื่อนเล่นหอยโข่งและฝืนทำดีกับหอยโข่งเพื่อเอาใจบัวศรี โดยส่วนมากมักก่อปัญหาทุกครั้ง แต่บางครั้งก็ช่วยคลีคลายสถานการณ์ในบางครั้ง
แหล่งอาศัยหลักเป็นทั้งบริษัทและบ้านที่อยู่ใต้รางรถไฟ นอกจากนี้ยังรับจ้างทั่วไปเพื่อหาเงินประทังชีวิต เนื่องจากมักก่อปัญหาจึงถูกบัวศรีหักเงินเดือนเป็นประจำและหมดเงินไปกับสิ่งประดิษฐ์ต่าง ๆ ปัจจุบันได้ปิดบริษัทรักษาความปลอดภัย ไปสมัครงานเป็นนายสถานีรถไฟที่สถานีที่ตัวเองสร้างบ้านไว้ใต้ราง
รับบทโดย โหน่ง ชะชะช่า
ลูกชายคนโตของบ้านโคกคูน อายุ 25 ปี มีชื่อจริงว่า "คำโขง" ที่มาจากแม่น้ำโขง แต่ใคร ๆ ชอบเรียกว่า "โข่ง" จึงกลายเป็น "หอยโข่ง" จุดเด่นคือไว้ทรงผมหัวเห็ดและทาแป้งที่หน้า สมองของหอยโข่งมีวิวัฒนาการเหมือนเด็กอายุประมาณ 7 ขวบ แต่มีความสามารถในการชิมอาหารเป็นเลิศ ทุกเมนูของโคกคูน หอยโข่งต้องชิมก่อน ถ้าเปรียบหอยโข่งเป็นเด็ก หอยโข่งเป็นเด็กที่ดีแต่มีหลายครั้งที่ดื้อ ปัจจุบันหอยโข่งได้รับรางวัลโนเบลสาขาอัจฉริยะปัญญาอ่อนคนแรก เนื่องจากมีวิวัฒนาการที่ดีเทียบกับอัจฉริยะคนปกติ
รับบทโดย ส้มเช้ง สามช่า
หัวหน้าเลขาและเลขาส่วนตัวของบัวศรี อายุ 39 ปี เรียกตัวเองว่า "โสภิตภิตา" ตลอด มีความมั่นใจสูง สวย เซ็กซี่ แต่งตัวจัด เปลี่ยนแฟนบ่อย รูปร่างสูงใหญ่จึงมักถูกเข้าใจผิดว่าเป็นกระเทย ชื่อเดิมชื่อแจ่มจันทร์ เป็นชาวสุโขทัย ที่มักปิดบังพื้นเพของตน มักจะนั่งอยู่เคาเตอร์โอเปอเรเตอร์เพื่อจับกลุ่มนินทา ชอบทำอาชีพเสริมในเวลางาน เช่น เอาสินค้าอื่น ๆ มาขาย ปล่อยเงินกู้, ตั้งแชร์, ขายสินค้าเงินผ่อน และ กดขี่เอาเปรียบคนอื่นอยู่เป็นประจำ โดยเกรงใจเจ้านายอย่างบัวศรี มักถูกบัวศรีหักเงินเดือนเพราะทำผิดกฎบริษัท เป็นคู่กัดของวิลเลี่ยม ครั้งหนึ่งเคยเป็นแฟนกับวิลเลี่ยมถึงขั้นเกือบจะแต่งงานกัน
รับบทโดย ธงชัย ประสงค์สันติ
หนึ่งในผู้บริหารบริษัทโคกคูน ตำแหน่งผู้จัดการฝ่ายต่างประเทศ อายุ 47 ปี เป็นน้องชายต่างมารดาของคำดี มีชื่อจริงว่า "บุญโฮม" แต่มักจะใช้ชื่อตัวเองว่า "วิลเลี่ยม" เพราะเป็นชื่อที่ไปใช้ในต่างประเทศ แต่คนในเครือญาติมักจะเรียกเขาว่าบักเหลี่ยม ซึ่งเป็นชื่อเล่นจริง ไม่ชอบให้ใครว่าตนเป็นคนอีสาน ไม่พูดภาษาอีสาน และมักถูกแซวล้อว่าเป็นคนหัวเถิก โดยวิลเลี่ยมอยากเข้าบริหารบริษัทและโกงบริษัททุกวิถีทางแต่ส่วนมากมักจะไม่ประสบผลสำเร็จ เคยมีภรรยามาแล้ว 2 คน และมีลูกชาย 1 คนชื่อ วิลลี่ ในตอนที่ 196 วิลเลี่ยมพยายามที่จะขโมยสูตรไข่ปิ้งไปขาย เพื่อแอบไปเปิดบริษัทใหม่มาแข่ง ในท้ายที่สุดบัวศรีจึงปรับวิลเลี่ยมให้เป็นเมสเซนเจอร์
รับบทโดย พิพัฒน์ วิทยาปัญญานนท์
ลูกชายคนที่ 2 ของคำดีและบัวศรี อายุ 22 ปี น้องชายของหอยโข่ง เป็นชายหนุ่มวัยรุ่นที่มักจะโดนหอยโข่งแซวหลายครั้งและมีบทบาทในการขอความช่วยเหลือให้กับคนในครอบครัวและบริษัทอยู่ทุกครั้ง ในตอนที่ 59 คำแท้ได้เข้ามาบริหารบริษัทโดยมีตำแหน่งผู้จัดการฝ่ายร้านสาขา แต่มีปัญหาที่คำแท้ยังอ่อนประสบการณ์ เรื่องความรักเป็นคนไม่มีความมั่นใจในตัวเอง และไม่มีโชคด้านความรัก
รับบทโดย นพดล ดวงพร
พ่อบ้านประจำบ้านโคกคูน อายุ 62 ปี เป็นที่ปรึกษาในครอบครัว ชอบพูดสำนวนสุภาษิตในสถานการณ์ต่าง ๆ แต่ส่วนใหญ่มักไม่เข้ากับสถานการณ์ มักถูกโดนแซวว่าเป็นคนหัวล้าน
รับบทโดย สิริพงศ์ สุขสมนาค
พนักงานรักษาความปลอดภัยในบริษัท รปภ. ของเสธ. ชาคริต เป็นกลุ่มบุคคลที่มีความหลากหลายทางเพศ เขามักจะตามชาคริตไปในทุกหนทุกแห่ง เขามีใจแอบรักผู้ชายที่เขาถูกใจไม่เว้นแม้แต่ชาคริต แต่ชาคริตไม่เล่นด้วย ปัจจุบันลาออกจากพนักงานรักษาความปลอดภัยเนื่องจากเสธ.ชาคริตประกาศปิดบริษัท และไปเป็นนางโชว์ที่พัทยาตามใจรักของตัวเอง
รับบทโดย หยอง ลูกหยี
ประธานเจ้าหน้าที่บริหารของ บริษัท โคกคูน อายุ 47 ปี ทำหน้าที่จัดการการตลาดประชาสัมพันธ์กับบริษัทรวมถึงสร้างโฆษณาของผลิตภัณฑ์ของบริษัท ชอบแซววิลเลี่ยมอยู่ประจำพร้อมกับโสภิตภิตาอยู่บ่อยครั้ง
รับบทโดย สันติสุข พรหมศิริ
ปรากฏตัวตั้งแต่ตอนที่ 98 เจ้าของร้านเบเกอรี่ในชื่อ "Cafe Café (คาเฟ คาเฟ่)" (เดิมเป็นร้านมิสเตอร์โดนัท) ในตึกบริษัทโคกคูน อายุ 47 ปี เป็นคนขยันและใจดี แต่ไม่ค่อยถูกทั้งชาคริต, โสภิตภิตา และวิลเลี่ยมที่มาหลอกกินฟรีในร้าน เขาแอบชอบบัวศรีแต่ไม่เปิดเผย มีเพียงชาคริตที่สังเกตได้ ชาคริตจึงเขม่นเผด็จอยู่ตลอด เผด็จเอ็นดูหอยโข่งมาก อีกทั้งหอยโข่งเองก็ชอบน้ำหวานลูกสาวของเผด็จ ปัจจุบันได้ผันตัวเป็นนักล่าจระเข้และย้ายไปอยู่กับน้ำหวานที่ออสเตรเลีย
รับบทโดย ทวีรัตน์ จิรดิลก
ปรากฏตัวตั้งแต่ตอนที่ 115 พนักงานประจำร้านขายเบเกอรี่ของเผด็จที่มาทำงานแทนน้ำหวาน และเป็นคนที่คำแท้แอบหลงรักเธออยู่ มีชื่อจริงว่า "นุชชฎา" ตำแหน่งพันอากาศเอกพิเศษที่ถูกส่งตัวมาดูแลบัวศรี ภายใต้การสั่งการของคำดี ปัจจุบันได้ลาออกจากร้านเบเกอรี่ไปเป็นบอดี้การ์ดสาวให้กับประธานาธิบดีที่สหรัฐอเมริกา
รับบทโดย หยก มกจ๊ก
ลูกสาวของลุงพร วัย 7 ขวบ แต่ด้วยความที่บัวศรีอยากมีลูกสาว จึงรักและเอ็นดูคำฝอยเหมือนลูกจนถึงขั้นรับคำฝอยเป็นลูกบุญธรรม และเป็นคนเดียวของบ้านที่คุยกับหอยโข่งรู้เรื่องที่สุดในเวลาหอยโข่งดื้อ
รับบทโดย บุญศรี ยินดี
ลูกพี่ลูกน้องของคำดี ดำรงตำแหน่งประธานบอร์ดบริหารของ บริษัท โคกคูน จำกัด
รับบทโดย เหี่ยวฟ้า
พี่ชายของคำดี ดำรงตำแหน่งเป็นรองประธานอำนวยการฝ่ายการตลาดของ บริษัท โคกคูน อายุ 63 ปี
รับบทโดย ยอด นครนายก
ลูกของปู่ของคำดี ดำรงตำแหน่งรองกรรมการผู้จัดการของ บริษัท โคกคูน อายุ 57 ปี
รับบทโดย ดอน จมูกบาน
ญาติข้างแม่ของวิลเลี่ยม ดำรงตำแหน่งรองประธานกรรมการบริหารของ บริษัท โคกคูน อายุ 61 ปี
ภรรยาคนที่ 2 ของวิลเลี่ยม เป็นชาวต่างชาติ ดำรงตำแหน่งเป็นผู้อำนวยการฝ่ายต่างประเทศ ทำหน้าที่คอยแปลภาษาสื่อสารให้วิลเลี่ยม อย่างไรก็ตามลอเลนซ์หย่ากับวิลเลี่ยม อันเนื่องมาจากทนนิสัยความเจ้าชู้ของวิลเลี่ยมไม่ได้
เพื่อนร่วมงานของโสภิตภิตา
รับบทโดย หม่ำ จ๊กมก
ปรากฏตัวตั้งแต่ตอนที่ 6 ชายชาวอีสานที่หน้าเหมือนคำดีทุกประการ ทำงานอาชีพตัดอ้อย ถูกวิลเลี่ยมจ้างวานมาสวมรอยเป็นคำดีที่หายตัวไป เพื่อหวังจะเป็นเครื่องมือในการฮุบกิจการบริษัทโคกคูน โดยผู้ที่รู้ว่าจ่อยเป็นคำดีตัวปลอมคือคำแท้ เนื่องจากคำแท้ได้สังเกตมือของจ่อยที่ถนัดซ้าย ต่างจากคำดีผู้เป็นพ่อที่ถนัดขวา และขนาดเท้าของจ่อยใหญ่กว่าเท้าของคำดี จนกระทั่งบัวศรีเริ่มรู้ว่าจ่อยคือคนที่ปลอมตัวเป็นประธานคำดี จึงตลบหลังด้วยการเป็นผู้ว่าจ้างจ่อยเอง มีภรรยาชื่อว่ามด โดยเมื่อเวลาอยู่กับมดนั้นแทบจะจู๋จี๋กันโดยไม่สนว่าใครอยู่ในบ้าน ในตอนที่ 33 และ 34 จ่อยถูกบัวศรีเรียกตัวกลับมาบ้านเนื่องจากมีข่าวด้านลบเกี่ยวกับประธานคำดี จึงพยายามที่จะกลับมาทำงานที่บริษัทโคกคูนเพื่อไม่ให้เกิดข้อกล่าวหาตามที่เป็นข่าว จนสุดท้ายจ่อยต้องกลับบ้านเกิดพร้อมกับมดเพื่อให้ดูแลมดที่กำลังตั้งครรถ์ หลังจากที่คนในบ้านโคกคูนรู้ว่าจ่อยคือคำดีตัวปลอม
รับบทโดย ธงชัย คะใจ
ปรากฏตัวตั้งแต่ตอนที่ 11 ทหารหน่วยคอมมานโดที่ เสธ. ชาคริตเป็นผู้วานจ้างเพื่อลักพาตัวจ่อย มักมีบทบาทร่วมกับเสธ. ชาคริตและยามกิ๊ฟ โดยมักจะทำภารกิจที่ล้มเหลวทุกครั้งเพราะแผนของชาคริตและตัวพลฯ ต้อยเอง ในตอนที่ 33 ได้หายตัวไปพร้อมยกเค้าบ้านของเสธ. ชาคริตเกือบทั้งหมด
รับบทโดย ไอริณ ศรีแกล้ว
ปรากฏตัวตั้งแต่ตอนที่ 16 ภรรยาของจ่อย ในช่วงแรกถูกพลฯ ต้อยไปรับตัวมาจากคำสั่งของเสธ. ชาคริต เพื่อจับตัวมาเป็นตัวประกันไว้ต่อรองกับจ่อย แต่บัวศรีกลับใช้คำสั่งให้พลฯ ต้อยพารับตัวมาเป็นคนใช้ในบ้านโคกคูนช่วงหนึ่ง
รับบทโดย วนิดา แสงสุข
ปรากฏตัวตั้งแต่ตอนที่ 24 ลูกสาวคนโตของคุณนายเฉิดโฉม มีนิสัยเอาแต่ใจ และมักชอบผู้ชายไม่เลือกหน้า
รับบทโดย พรรณวรินทร์ ศรีสวัสดิ์
ปรากฏตัวตั้งแต่ตอนที่ 27 ลูกสาวของคุณนายเฉิดโฉมและน้องสาวของลูกนัท เป็นเพื่อนสนิทของคำแท้ที่เริ่มเข้ามาเป็นคนรัก ลูกตาลชอบเลี้ยงงูและดูมวยปล้ำ จนถึงขั้นเคยนำมาใช้เพื่อแก้เผ็ดชาคริต อย่างไรก็ตามในตอนที่ 35 ได้เผยว่าความสัมพันธ์ของคำแท้ได้เปลี่ยนจากเพื่อนมาเป็นคนรักแล้ว
รับบทโดย มนชญา ศรีสวัสดิ์
ปรากฏตัวตั้งแต่ตอนที่ 98 ลูกสาวของเผด็จ อายุ 20 ปี
รายชื่อนักแสดง.
ในส่วนนักแสดงรับเชิญประจำตอนลงข้อมูลอยู่ใน รายชื่อตอน
เนื้อร้องโดย โก๋ ลำลูกกา (ประภาส ชลศรานนท์), ทำนองโดย สุรชัย บุญแต่ง, ขับร้องโดย เกียรติศักดิ์ เวทีวุฒาจารย์
ถูกใช้ไตเติ้ลเปิดเรื่องตั้งแต่ตอนที่ 2 จนในตอนที่ 83 ได้เปลี่ยนไตเตื้ลเปิดเรื่องใหม่โดยปรับเปลี่ยนเป็นภาพรูปแบบคอมพิวเตอร์แอนิเมชันในธีมตู้ไข่หยอดเหรียญ เหลือเพียงท่อนฮุคของเพลง และในตอนที่ 127 ได้เปลี่ยนไตเติ้ลเปิดเรื่องเป็นธีมทะเลโดยใช้การ์ตูนภาพวาดประกอบ ดนตรีในไตเติ้ลเปิดเรื่องได้เปลี่ยนทำนองเรียบเรียงใหม่ ทั้งนี้ ไตเติ้ลในรายการรูปแบบแอนิเมชั่นและภาพวาดทำโดยบริษัท บ้านอิทธิฤทธิ์ จำกัด
Roadshow Event โคกคูนปาร์ตี้.
โคกคูนตระกูลไข่ได้มีการจัด Roadshow Event โคกคูนปาร์ตี้ อีเวนท์สัญจรที่จัดขึ้นเพื่อคืนกำไรให้กับผู้ชมตามสถานที่ต่าง ๆ พร้อมเกมมาร่วมสนุกและแจกของรางวัลอีกมากมาย อีกทั้งยังได้เปิดตัววีซีดีโคกคูนตระกูลไข่เป็นครั้งแรกอีกด้วย โดยงานนี้เริ่มต้นครั้งแรกในวันเสาร์ที่ 6 ธันวาคม 2546 โดยแต่ละสัปดาห์จัดขึ้นตามสถานที่ต่าง ๆ ดังนี้
* เซ็นเตอร์พ้อยท์
* สวนจตุจักร
* ฟิวเจอร์พาร์ค รังสิต
* เดอะมอลล์ บางแค
* คลองถม
* โรงภาพยนตร์เมเจอร์ ซีนีเพล็กซ์ สาขารัชโยธิน